പെട്രോളിന് വിമാന ഇന്ധനത്തെക്കാള് 30 ശതമാനം അധികവില മുംബൈ: നിരത്തിലോടുന്ന വാഹനങ്ങളില് നിറയ്ക്കുന്ന പെട്രോളിന് വിമാനത്തില് ഉപയോഗിക്കുന്ന എടിഎഫ് ഇന്ധനത്തെക്കാള് 30 ശതമാനം അധികവില. ഡല്ഹിയില് കിലോ ലിറ്ററിന് 79,020.16 രൂപയാണ് ഏവിയേഷന് ടര്ബൈന് ഫ്യുവല് എടിഎഫ് വില. അതായത് ലിറ്ററിന് 79 രൂപ മാത്രം! പെട്രോളിന് ഇവിടെ ലിറ്ററിന് 105.84 രൂപയും. 26.84 രൂപ അധികം. 33.97 ശതമാനം ഉയര്ന്ന തുക. പെട്രോള്, ഡീസല് വില കുതിച്ചുയരുകയാണ്. ഞായറാഴ്ച പെട്രോള് ലിറ്ററിന് 34 പൈസയും ഡീസല് 35 പൈസയും കൂട്ടി. തുടര്ച്ചയായി നാലാം ദിവസമാണ് വര്ധന.